Referat af møde den 22. marts

Tyve deltagere havde en dejlig vandretur med Annie Mørk på ca. 3,5 km. Vejret var med os, og vi havde godt af motionen. Efter anstrengelserne havde vi fortjent en dejlig kold øl og de 3 stk stykker smørrebrød, som var klar på Sylten, da vi kom tilbage.

Sylten har normalt ikke åbent om tirsdagen, så det var jo fint, at det alligevel kunne lade sige gøre. Alle var enige om, at gentage succesen eller noget lignende næste år.

Nu gælder det så vores Generalforsamling fredag den 22/4 kl. 18 i SAS Klubben:

Indkaldelse, medlemsliste med antal lodder, fællesbillede af gevinsterne samt gevinstliste er vedhæftet. Sidstnævnte kan også bruges som prioriteret fuldmagt, hvis I ikke kommer til selve generalforsamlingen

Under generalforsamlingen er der en genstand på klubbens regning.

Efter generalforsamling er der udlodning af de indkøbte kunstværker.

Aftenen afsluttes med SAS klubbens 3 retters fredagsmenu kl. ca. 19.30. Pris 245.-kr.(kun hovedret 165,-kr.)
Tilmelding med oplysning om spisning til Lone i kredshuset senest torsdag den 8/4 kl. 12. Enten på mail: 013@dlf.org eller på tlf: 3251 0821.  Vi håber mange har lyst til at deltage.

Sommerafslutning i Kredshuset tirsdag den 17. maj kl. 13:

Vi hygger et par timer i Kredshuset. Griller en god bøf med grønt og kartoffelsalat samt drikkevarer for 75 kr.

Tilmelding gerne allerede nu og senest torsdag den 12/5 kl. 12 til Lone i kredshuset på mail: 013@dlf.org eller på tlf: 3251 0821.

I uge 24 2022: Byvandring på Vesterbro:

Dagen er endnu ikke fastsat.

Bestyrelsens næste møde er torsdag den 7/4 2022 kl. 11:

Klargøring til generalforsamling.

Nyd de dejlige solskinstimer

Hilsen Mona